จะกลับบ้านแค่เดินผ่าน ร้านแม่ศรีเรือน มาเยือนส่องหน้า อ้าว มะใช่! เห็นมีโซนทำขนมอยู่หน้าร้านน่าทานสุดๆ อดที่จะแวะไม่ได้

ขนมครกข้าวไรซ์เบอรี่ สีม่วงสวยน่ารับประทาน จัดมา 1 กล่อง กล่องละ 40 บาท ราคาสูงนะแต่ชินละ เพราะร้านนี้ราคาประมาณนี้มานาน  ขนมครกร้อนๆรสชาติหวานมัน มีกรุบๆของตัวข้าวไรซเบอรี่ด้วย อร่อยชะมัดเลย

ตอนแรกว่าจะทานแค่อย่างเดี๋ยว สักพักสามีถามขนมเบื้องนี่ขายยังไง กล่องละ 40 เอาผสมกล่องนึง สั่งอย่างไว ก็น่าตามันน่าทานอะเนอะ เราได้ขนมเบื้องทั้งไส้เค็ม ไส้หวานมา ครบรส แป้งขนมเบื้องบางกรอบ ชิ้นจิ๋วๆ ไส้แน่น ครีมน้อย ทานเพลินมาก หยิบเข้าปากกันหนุบหนับ แปปเดียวก็หมด ไส้หวานก็หวานขึ้นมาเลย ฝอยทองเป็นแบบแห้งๆ ไส้เค็มหอมเครื่องสมุนไพรอะไรสักอย่างดี อร่อยค่ะ